**ДОДАТНО ПОЈАШЊЕЊЕ 2**

“Poštovani,  
  
U Konkursnoj dokumentaciji za JNMV BROJ 61-14-M - Čišćenje računara u Kliničkom centru Vojvodine,  
U modelu ugovora  Član 3 stoji da se Dobavljač obavezuje na zamenu delova za koje se utvrdi da su neispravni,   
u svemu prema zahtevima naručioca, kao i tehničkoj specifikaciji iz konkursne dokumentacije.   
Takodje stoji da je sve usluge potrebno izvršiti u realnom vremenu, uz realan utrosak servisnog, rezervnog i ostalog materijala.  
Molim Vas da pojasnite o kakvom se materijalu i o kakvim delovima radi, obzirom da je na strani 5 u odeljku 3. OPIS PREDMETA JAVNE NABAVKE   
specificirana samo usluga koja treba da bude obavljena, a koja je vezana isključivo za čišćenje prašine i popisivanje računarske opreme.  
Da li je Model ugovora ispravan?  
  
Molim Vas da potvrdite prijem ovog pitanja.  
  
Unapred hvala.  
  
S poštovanjem”

**ПОЈАШЊЕЊЕ НАРУЧИОЦА**

Поштовани,

у питању је грешка.

У делу 6. Модел уговора, конкурсне документације у члану 3. Стоји:

**Члан 3.**

Добављач се обавезује да за време трајања овог уговора врши услуге oдржавања персоналних рачунара за потребе Клиничког центра Војводине као и замену делова за које се утврди да су неисправни, у свему према захтевима наручиоца, као и техничкој спецификацији тих услуга из конкурсне документације.

Добаваљач је дужан да наведене послове обавља савесно и благовремено у циљу обезбеђивања продужавања његовог века трајања, а према упутствима и прописима произвођача. Све услуге потребно је извршити у реалном времену извршења и уз реалан утрошак сервисног, резервног и осталог материјала.

Добављач се обавезује да се ради извршења услуге која је предмет овог уговора одазове на локацију где се налази опрема код наручиоца у року од \_\_\_\_ дана *(најдуже 7 радних дана)* од часа пријема позива наручиоца, упућеног телефоном на број \_\_\_\_\_\_\_\_\_\_\_\_\_\_\_ или електронском поштом на адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, а да комплетну предметну услугу изврши у року од \_\_\_\_ дана *(најдуже 45 радних дана)* од дана приступа извршењу услуге.

Добављач се обавезује да обезбеди униформе и идентификационе картице за лица која ће сервисирати опрему.

Место извршења услуге су организационе јединице (ОЈ) Клиничког центра Војводине. Услуга ће се вршити редоследом који одреди наручилац (лице задужено за реализацију уговора код наручиоца). За одређене ОЈ, потребан је рад у послеподневним часовима (Поликлиника, Радиологија и др.)

Добављач се обавезује да се за сваку ОЈ посебно изврши попис и одради чишћење и да се документација сортира тако да за сваку ОЈ буде једна фасцикла.

Добављач се обавезује да надокнади штету у случају да дође до оштећења компоненти приликом чишћења.

Наручилац ће квалитет извршене услуге контролисати на основу Извештаја лица за праћење реализације уговора као наручиоца.

**Члан 3. се мења тако да гласи:**

***„Члан 3.***

*Добављач се обавезује да за време трајања овог уговора врши услуге oдржавања персоналних рачунара за потребе Клиничког центра Војводине у свему према захтевима наручиоца.*

*Добављач се обавезује да се ради извршења услуге која је предмет овог уговора одазове на локацију где се налази опрема код наручиоца у року од \_\_\_\_ дана (најдуже 7 радних дана) од часа пријема позива наручиоца, упућеног телефоном на број \_\_\_\_\_\_\_\_\_\_\_\_\_\_\_ или електронском поштом на адресу \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, а да комплетну предметну услугу изврши у року од \_\_\_\_ дана (најдуже 45 радних дана) од дана приступа извршењу услуге.*

*Добављач се обавезује да обезбеди униформе и идентификационе картице за лица која ће сервисирати опрему.*

*Место извршења услуге су организационе јединице (ОЈ) Клиничког центра Војводине. Услуга ће се вршити редоследом који одреди наручилац (лице задужено за реализацију уговора код наручиоца). За одређене ОЈ, потребан је рад у послеподневним часовима (Поликлиника, Радиологија и др.)*

*Добављач се обавезује да се за сваку ОЈ посебно изврши попис и одради чишћење и да се документација сортира тако да за сваку ОЈ буде једна фасцикла.*

*Добављач се обавезује да надокнади штету у случају да дође до оштећења компоненти приликом чишћења.*

*Наручилац ће квалитет извршене услуге контролисати на основу Извештаја лица за праћење реализације уговора као наручиоца.“*

**С поштовањем,**

**Комисија за јавну набавку 61-14-M**

*.*